**Puf de nor**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe prispa mării îmi aşez o pernă

Plină cu fulgi din valuri înspumate,

Adorm purtat pe braţe de-o sirenă

Şi-n alintări de nimfe răsfăţate.

Pe plai de vis reântâlnesc iubirea

Şi-o prind în clipa nopţii cu cătuşe,

Nu vreau s-o pierd să-mi răstignesc privirea

Pe cruci de dor ce fumegă-n cenuşe.

Mă recompun în tonuri siderale,

Aripi îmi pun la iambi şi la silabe,

Iar cânt pe scene vechi, atemporale

Şi împletesc din stihuri noi podoabe.

Mă prind în valsul vântului de toamnă

Fandez tăceri, fandez încet cuvinte,

Sunt puf de nor ce picură, ce-ndeamnă

Să te întorci şi şă-ţi aduci aminte.

Aş vrea din nou să prind în braţe cerul

Iar tu să-mi pui pete de foc pe frunte

Şi-n jurămint să dezlegăm misterul

Privirilor, din lacrimile sfinte.

20.09.2018